L 116/4 Den Europæiske Unions Tidende 26.4.2013 FORORDNINGER KOMMISSIONENS GENNEMFØRELSESFORORDNING (EU) Nr. 380/2013 af 25. april 2013 om ændring af forordning (EU) nr. 1141/2010 for så vidt angår fremlæggelsen af det supplerende fuldstændige dossier for autoriteten, de øvrige medlemsstater og Kommissionen EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF ()), særlig artikel 19, og ud fra følgende betragtninger: (1), Ved Kommissionens forordning (EU) nr. 1141/2010 af 7. december 2010 om en procedure for forlængelse af optagelsen af en anden gruppe af aktivstoffer i bilag I til Rådets direktiv 91/414/EØF og om fastlæggelse af en liste over disse stoffer (?) er det fastsat, at det supplerende sammenfattende dossier, der er opdateret, så det inde- holder de supplerende oplysninger, som den rapporte- rende medlemsstat har anmodet om, skal fremlægges af ansøgeren for Den Europæiske Fødevaresikkerhedsauto- ritet (i det følgende benævnt »autoriteten«), de øvrige medlemsstater og, efter anmodning, Kommissionen, når vurderingsrapporten vedrørende forlængelse fremlægges for Kommissionen. (2) — Praksis viser, at langt de fleste dossierer vedrørende godkendelse eller forlænget godkendelse evalueres af autoriteten. For at give autoriteten mulighed for at udarbejde en konklusion vedrørende hele risikovurde- ringen eller specifikke punkter er det imidlertid nødven- digt, at det supplerende fuldstændige dossier fremlægges for autoriteten i tillæg til det supplerende sammenfat- tende dossier. Det supplerende fuldstændige dossier bør også fremlægges for medlemsstaterne. Kommissionen bør have mulighed for at anmode om fremlæggelse af det supplerende fuldstændige dossier. (3) — Forordning (EU) nr. 1141/2010 bør derfor ændres i overensstemmelse hermed. (4) — Foranstaltningerne i denne forordning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET DENNE FORORDNING: Artikel 1 Ændring af forordning (EU) nr. 1141/2010 I artikel 14, stk. 6, i forordning (EU) nr. 1141/2010 indsættes følgende som andet afsnit: »Endvidere anmoder den rapporterende medlemsstat ansø- geren om at fremlægge det supplerende fuldstændige dossier for autoriteten, de øvrige medlemsstater og, efter anmodning, Kommissionen.« Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 25. april 2013. () EUT L 309 af 24.11.2009, s. 1. () EUT L 322 af 8.12.2010, s. 10. På Kommissionens vegne José Manuel BARROSO Formand